ประกาศกรมสรรพสามิตประกาศกรมสรรพสามิตเรื่องหลักเกณฑ์ วิธีการ และเงื่อนไขการคืนภาษีสำหรับสินค้าเครื่องดื่มที่พิสูจน์ได้ว่าเสียหายหรือเสื่อมคุณภาพจนใช้การไม่ได้------------------------ ด้วยเป็นการสมควรปรับปรุงประกาศกรมสรรพสามิตเรื่อง หลักเกณฑ์ วิธีการ และเงื่อนไขการคืนภาษีสำหรับสินค้าที่พิสูจน์ได้ว่าเสียหายหรือเสื่อมคุณภาพจนใช้การไม่ได้เพื่อให้สอดคล้องกับโครงสร้างการแบ่งส่วนราชการตลอดจนเพื่อให้การปฏิบัติราชการเป็นไปด้วยความเหมาะสมและมีประสิทธิภาพ อาศัยอำนาจตามความในมาตรา ๑๐๔วรรคสอง แห่งพระราชบัญญัติภาษีสรรพสามิต พ.ศ. ๒๕๒๗อธิบดีกรมสรรพสามิตกำหนดหลักเกณฑ์ วิธีการ และเงื่อนไขไว้ดังต่อไปนี้ ข้อ๑ ให้ยกเลิกประกาศกรมสรรพสามิตเรื่อง หลักเกณฑ์ วิธีการ และเงื่อนไขการคืนภาษีสำหรับสินค้าที่พิสูจน์ได้ว่าเสียหายหรือเสื่อมคุณภาพจนใช้การไม่ได้ลงวันที่ ๒๕ กันยายน พ.ศ. ๒๕๓๓ ข้อ๒ให้ผู้ประกอบอุตสาหกรรมที่ประสงค์จะขอรับคืนภาษีสำหรับสินค้าเครื่องดื่มที่พิสูจน์ได้ว่าสินค้านั้นได้เสียหายหรือเสื่อมคุณภาพจนใช้การไม่ได้พร้อมทั้งให้แจ้งรายละเอียดระบุถึงสาเหตุที่สินค้าเกิดความเสียหายหรือเสื่อมคุณภาพโดยยื่นคำขอตามแบบ ภษ. ๐๑ - ๓๗ และแบบ ภษ. ๐๑ - ๓๘ ต่ออธิบดี หรือสรรพสามิตจังหวัดที่โรงงานอุตสาหกรรมนั้นตั้งอยู่เพื่อพิจารณาสั่งอนุมัติให้ตรวจสอบและทำลายสินค้านั้นการยื่นคำขอในแต่ละครั้งจะต้องมีสินค้าเครื่องดื่มที่ได้รับความเสียหายหรือเสื่อมคุณภาพมีมูลค่าภาษีครั้งละไม่ต่ำกว่า๕๐,๐๐๐ บาท และไม่เกิน ๕๐๐,๐๐๐ บาท แต่ถ้าต่ำกว่า ๕๐,๐๐๐ บาทให้ขอได้เพียงครั้งเดียวภายในหนึ่งรอบระยะเวลาบัญชีของผู้ประกอบอุตสาหกรรม แล้วแต่กรณี ข้อ๓เครื่องดื่มที่ผู้ประกอบอุตสาหกรรมจะได้รับการพิจารณาให้รับคืนภาษีที่ได้เสียไว้แล้ว จะต้องเป็นเครื่องดื่ม ดังนี้ ๓.๑เครื่องดื่มที่ภาชนะบรรจุเสียหายโดยแตกรั่ว บุบไม่เป็นรูปทรงจนไม่สามารถนำมาใช้บริโภคได้และต้องมีเครื่องหมายแสดงการเสียภาษีจดทะเบียนในสภาพที่ปกติและจะต้องติดแน่นกับภาชนะบรรจุโดยยังไม่มีการถูกเปิดแยกออกจากกัน ๓.๒เครื่องดื่มที่เสื่อมคุณภาพ เครื่องดื่มที่หมดอายุจนไม่สามารถนำมาใช้เป็นเครื่องดื่มได้ ๓.๒.๑ เครื่องดื่มที่บรรจุในภาชนะบรรจุชนิดใส เช่น ขวด เครื่องดื่มนั้นต้องมีลักษณะสีของเครื่องดื่มเปลี่ยนแปลงไปจากเดิม คือจางลงหรือเข้มข้นขึ้น ๓.๒.๒ เครื่องดื่มที่บรรจุในภาชนะบรรจุชนิดทึบ เช่น กระป๋อง กล่อง ภาชนะบรรจุนั้นต้องมีลักษณะบวมมีเครื่องดื่มซึมออกมาจากภาชนะ ภาชนะบรรจุเป็นรา เป็นสนิม ข้อ๔ให้เจ้าพนักงานสรรพสามิตดังต่อไปนี้เป็นคณะกรรมการตรวจสอบสินค้าที่ขอรับคืนภาษีสำหรับสินค้าเครื่องดื่มที่พิสูจน์ได้ว่าเสียหายหรือเสื่อมคุณภาพจนใช้การไม่ได้ ๔.๑สำหรับการบริหารราชการส่วนกลาง ประกอบด้วย (๑)ผู้อำนวยการสำนักบริหารการจัดเก็บภาษี ๒ หรือผู้แทน (๒)ผู้อำนวยการกองแผนงาน หรือผู้แทน (๓)ผู้อำนวยการส่วนทะเบียนและเครื่องหมายแสดงการเสียภาษี สำนักบริหารการจัดเก็บภาษี ๒ หรือผู้แทน ทั้งนี้ผู้แทนตาม (๑) (๒) (๓) ต้องเป็นข้าราชการตั้งแต่ระดับ ๓ ขึ้นไป ๔.๒สำหรับการบริหารราชการส่วนภูมิภาค ประกอบด้วย (๑)สรรพสามิตจังหวัด หรือผู้แทน (๒)สรรพสามิตอำเภอที่โรงอุตสาหกรรมนั้นตั้งอยู่ หรือผู้แทน (๓)เจ้าหน้าที่บริหารงานสรรพสามิต ตั้งแต่ระดับ ๖ ขึ้นไปหรือเจ้าหน้าที่ตรวจสรรพสามิต หรือเจ้าหน้าที่ตรวจสอบภาษีสำนักงานสรรพสามิตจังหวัด เมื่อคณะกรรมการตรวจสอบเครื่องดื่มที่เสียหายหรือเสื่อมคุณภาพจนใช้การไม่ได้แล้ว ให้ทำบันทึกรายละเอียดไว้สองฉบับมอบให้ผู้ประกอบอุตสาหกรรมหนึ่งฉบับ อีกฉบับหนึ่งมอบให้คณะกรรมการตามข้อ ๕ ดำเนินการต่อไป ข้อ๕ให้เจ้าพนักงานสรรพสามิตดังต่อไปนี้ เป็นคณะกรรมการทำลายสำหรับสินค้าเครื่องดื่มที่เสียหายหรือเสื่อมคุณภาพจนใช้การไม่ได้ ๕.๑ สำหรับการบริหารราชการส่วนกลางประกอบด้วย (๑)ผู้อำนวยการส่วนคืน ยกเว้นและลดหย่อนภาษีสำนักบริหารการจัดเก็บภาษี ๒ หรือผู้แทน (๒)ผู้อำนวยการส่วนวิเคราะห์รายการภาษีสำนักงานบริหารการจัดเก็บภาษี ๒ หรือผู้แทน (๓)ผู้อำนวยการส่วนกฎหมายและระเบียบสำนักกฎหมายหรือผู้แทน ทั้งนี้ผู้แทนตาม (๑) (๒) (๓) ต้องเป็นข้าราชการตั้งแต่ระดับ ๓ ขึ้นไป ๕.๒ สำหรับการบริหารราชการส่วนภูมิภาคประกอบด้วย (๑)เจ้าหน้าที่บริหารงานสรรพสามิต ๗ ฝ่ายบริหารและจัดเก็บภาษี สำนักงานสรรพสามิตจังหวัด หรือผู้แทน (๒)เจ้าหน้าที่ตรวจสรรพสามิต ๗ ฝ่ายป้องกันและปราบปรามสำนักงานสรรพสามิตจังหวัด หรือผู้แทน (๓)เจ้าพนักงานสรรพสามิต ตั้งแต่ระดับ ๓ ขึ้นไป สำนักงานสรรพสามิตจังหวัด ข้อ๖ให้คณะกรรมการควบคุมการทำลายเครื่องดื่มที่เสียหายหรือเสื่อมคุณภาพจนใช้การไม่ได้ ตามข้อ ๕ดำเนินการควบคุมการทำลายให้แล้วเสร็จและมีจำนวนครบถ้วนถูกต้องตามบันทึกของคณะกรรมการตรวจสอบเครื่องดื่มที่เสียหายหรือเสื่อมคุณภาพจนใช้การไม่ได้ ตามข้อ ๔ โดยใช้วิธีการ คือ ๖.๑ เครื่องดื่ม ตามข้อ ๓.๑ให้ทำลายโดยใช้วิธีหนึ่งวิธีใด ดังต่อไปนี้ (๑)ใช้รถบดทำลาย (๒)ใช้เครื่องจักรบดทำลาย (๓)ใช้วิธีเผาไฟทำลาย (๔)ใช้วิธีการอื่น ๆ ตามที่อธิบดีเห็นสมควร ๖.๒ เครื่องดื่ม ตามข้อ ๓.๒ให้ทำลายโดยใช้วิธีหนึ่งวิธีใด ดังต่อไปนี้ (๑)กรณี ๓.๒.๑ ใช้วิธีการเปิดหรือเจาะทำลายเครื่องหมายแสดงการเสียภาษีจดทะเบียน (๒)กรณี ๓.๒.๒ หากมีการจดทะเบียนภาชนะบรรจุเป็นเครื่องหมายแสดงการเสียภาษีให้เจาะทำลายแล้วเทน้ำทิ้งนำภาชนะบรรจุนั้นไปเผาไฟหรือบดทำลายโดยใช้เครื่องจักรหรือรถบดทำลาย (๓)ใช้วิธีการอื่น ๆ ตามที่อธิบดีเห็นสมควร เมื่อตรวจสอบควบคุมการทำลายเครื่องดื่มที่เสียหายหรือเสื่อมคุณภาพจนใช้การไม่ได้เสร็จแล้ว ให้ทำบันทึกไว้เป็นหลักฐานสองฉบับมอบให้ผู้ประกอบอุตสาหกรรมหนึ่งฉบับ อีกหนึ่งฉบับเสนอสำนักบริหารการจัดเก็บภาษี ๒หรือสำนักงานสรรพสามิตจังหวัดเพื่อเป็นหลักฐานในการตรวจสอบคืนภาษี ข้อ๗ ให้ผู้ประกอบการอุตสาหกรรมยื่นคำขอรับคืนภาษีตามแบบภษ. ๐๑ - ๓๙ ต่ออธิบดีหรือสรรพสามิตจังหวัดและให้สรรพสามิตจังหวัดพิจารณาเสนออธิบดีเพื่อสั่งคืนภาษีต่อไป ประกาศณ วันที่ ๓๐ ธันวาคม พ.ศ. ๒๕๔๐ สมชัย ฤชุพันธุ์ อธิบดีกรมสรรพสามิต[รก. ๒๕๔๑/๖ง/๖๙/๒๐ มกราคม ๒๕๔๑] พรพิมล/พิมพ์/แก้ไข ๒๙ก.ค ๒๕๔๕ A+B(C )